

Avoimen lähdekoodin IdM ratkaisu

Jan Parttimaa

Markus Nissinen

Eetu Pihamäki

Projektisuunnitelma

Monialaprojekti

10.9.2018

Sisällys

1 Projektimääritys 1

1.1 Projektin tausta 1

1.2 Projektin tehtävä 2

1.3 Projektin tavoite ja lopputulokset 2

1.4 Projektin rajaus 3

1.5 Projektin organisaatio ja kumppanit 3

1.6 Projektin budjetti ja aikataulu 4

1.7 Projektin riskit ja projektin onnistumisen edellytykset 5

2 Työsuunnitelma 6

2.1 Kokonaistyön vaiheistus ja ajoitus 6

2.2 Projektinhallinnolliset menettelytavat 6

2.3 Muut projektissa käytettävät menetelmät 7

Liite 1 Projektin tehtävät, työmäärät ja ajoitus 8

# Projektimääritys

## Projektin tausta

IdM-järjestelmä (Englanniksi: Identity Management System, Suomeksi: Identiteetinhallintajärjestelmä) on monessa yrityksissä käytössä oleva järjestelmä, jonka avulla voidaan keskitetysti hallita monen eri tietojärjestelmän, palvelun, tietokantojen, ohjelmiston sekä ohjelmien käyttöoikeuksia sekä pääsynhallintaa. IdM-järjestelmiä on hyvin erilaisia ja hyvin erilaisina kokonaisuuksina.

Käynnistimme projektin avoimen lähdekoodin IdM-järjestelmien vertailusta, koska muutamat projektiryhmän jäsenet ovat työssään joutuneet tekemään töitä IdM-järjestelmien parissa. Yleensä kyseiset järjestelmät, jotka ovat yrityksissä käytössä ovat suljetun lähdekoodin järjestelmiä, jonka vuoksi yritykset joutuvat maksamaan järjestelmän käytöstä lisenssimaksua. Tämän lisäksi järjestelmän ylläpidosta, tuesta sekä päivityksistä joudutaan yleensä maksamaan useita tuhansia euroja. Projektityön ideana on lähteä vertailemaan markkinoilla saatavilla olevia avoimen lähdekoodin IdM-järjestelmiä, vertailla niiden ominaisuuksia sekä laatua. Tarkoituksena olisi myös peilata avoimen lähdekoodin IdM-järjestelmiä suljetun lähdekoodin ratkaisuihin.

Projektin lopullisen tavoitteena on valita sopivin avoimen lähdekoodin IdM-järjestelmä yrityskäyttöön, joka vastaa samalla asettamiimme vaatimuksiimme, että on myös budjetiltaan kustannustehokas verrattuna suljetun lähdekoodin kilpailijoihin. Aiomme myös testata valitun IdM-järjestelmän toimivuutta omassa testiympäristössä sekä sitä toimiiko järjestelmä luotettavasti monien eri rajapintojen, ohjelmistojen, tietokantojen sekä järjestelmien kanssa esimerkkinä Microsoftin Active Directory ja Linux. Mahdollisuuksien mukaan yritämme myös pilotoida valittua IdM-järjestelmää jonkun yrityksen kanssa.

Ennen projektin alkua, olemme jo selvittäneet jonkin verran avoimen lähdekoodin [IdM-järjestelmiä](https://haagahelia-my.sharepoint.com/:o:/g/personal/a1602738_myy_haaga-helia_fi/EurU2iHvSbRMjSoVveEOJ4EB6N2uH3eM8ed9i_2WJ0gIWw?e=XBdje9). Selvitimme myös hieman [vaatimuksia](https://haagahelia-my.sharepoint.com/:o:/g/personal/a1602738_myy_haaga-helia_fi/EurU2iHvSbRMjSoVveEOJ4EB6N2uH3eM8ed9i_2WJ0gIWw?e=0bqvUO), joita meidän on otettava huomioon projektissamme. Pystytimme [nettisivut](https://opensourceidm.wordpress.com/) projektillemme, johon julkaisemme blogia projektin etenemisestä ja tuloksista. Tulokset julkaisemme myös GitHub hallinta- ja jakopalveluun.

## Projektin tehtävä

Projektissa vertaamme avoimen lähdekoodin IdM-järjestelmiä, joista valitsemme parhaan ja testaamme sen toimivuutta testiympäristössä. Tuloksena saamme toimivan, ilmaisen IdM-järjestelmän, joka ihannetilanteessa toimii monien eri rajapintojen, ohjelmistojen, tietokantojen sekä järjestelmien kanssa, ja jota voidaan esimerkiksi pilotoida yrityskäytössä.

## Projektin tavoite ja lopputulokset

Projektin tavoitteeksi on asetettu seuraavat:

* IdM-järjestelmä on toimiva ja luotettava. Testaamme järjestelmää testiympäristössä. Lopputuloksena on asennettu IdM-järjestelmän Master-kone sekä muutamat testikoneet.
* Järjestelmä on monipuolinen, ilmainen ja avoimeen lähdekoodiin perustuva.
* IdM-järjestelmiä on vertailtu monipuolisesti sekä vertailussa otetaan huomioon vaatimukset. Lopputuloksena vertailusta Excel-taulukko sekä lista ennalta määritellyistä vaatimuksista.

Oppimistavoitteiksi on asetettu seuraavat kohdat:

* Oppia IdM-järjestelmistä sekä niiden yhteyksistä muihin järjestelmiin ja rajapintoihin.
* Kuinka asennetaan IdM-järjestelmä ja kuinka se saadaan käyttövalmiiksi.
* Kuinka liitetään IdM-järjestelmän piiriin muita järjestelmiä.
* Tulokset, lokit ja raportit ovat valmiiksi näytettävissä.
* Opitaan pitämään projektin aikataulusta huolta ja pitämään kiinni työaikakirjauksesta.

## Projektin rajaus

Projektissa ei ole rahallista budjettia, jonka vuoksi emme aio ostaa mitään projektiin liittyvää.

## Projektin organisaatio ja kumppanit

|  |  |
| --- | --- |
| **Rooli** | **Nimi** |
| Projektipäällikkö ja ohjausryhmän jäsen | Eetu Pihamäki |
| Projektin ja ohjausryhmän jäsen | Jan Parttimaa |
| Projektin ja ohjausryhmän jäsen | Markus Nissinen |

## Projektin budjetti ja aikataulu

|  |  |
| --- | --- |
| **Vaihe** | **Päivämäärä** |
| Projektin aloitus | 17.9.2018 |
| Avoimen lähdekoodin IdM-järjestelmän vertailu | 17.9.2018 – 27.9.2018 |
| Valitaan IdM-järjestelmä | 28.9.2018 |
| Ohjauspiste 1 | 1.10.2018 |
| Master-palvelimen asennus ja konfigurointi sekä IdM:n asennus | 2.10.2018 -5.10.2018 |
| IdM:n konfigurointi | 6.10.2018 – 14.10.2018 |
| Ohjauspiste 2 | 15.10.2018 |
| IdM:n testaus | 16.10.2018 – 11.11.2018 |
| Ohjauspiste 3 | 12.11.2018 |
| Pilotointi / (IdM:n testaus) | 13.11.2018 – 2.12.2018 |
| Loppudokumentointi | 3.12.2018 – 8.12.2018 |
| Projektin päätös | 9.12.2018 |

Varsinaista rahallista budjettia ei ole vaan budjetti koostuvat käytetyistä työtunneista.

Projektiryhmä tekee aktiivisesti töitä ainakin seuraavanlaisesti joka viikko:

* Maanantai (3,5 tuntia)
* Keskiviikko (7 tuntia)
* Perjantai (7 tuntia 45 minuuttia)

## Projektin riskit ja projektin onnistumisen edellytykset

|  |  |  |
| --- | --- | --- |
| **Riski** | **Todennäköisyys** | **Varautuminen** |
| Projektin lopputulos ei vastaa haluttua. | Kohtalainen | Projektisuunnitelma ja projektisuunnitelman tavoitteet ovat kaikille selvät. Keskitytään olennaiseen ja aikataulutetaan työn teko. |
| Ei löydetä yritystä pilotoimaan meidän IdM-ratkaisua | Suuri | Asetetaan kohderyhmäksi joku tietty yrityksen koko esimerkiksi PK -yritykset. Jos lopulta käy niin, ettei löydetä, ei se ole kuitenkaan projektin loppu. |
| Tekniset ongelmat uhkaavat aikataulua | Kohtalainen | Varataan riittävästi aikaa testaukseen. |
| Yhteisen ajan puute projektille | Pieni | Varataan etukäteen mitkä päivät pyhitetään projektin teolle. |

# Työsuunnitelma

## Kokonaistyön vaiheistus ja ajoitus

Kts. Liite 1.

## Projektinhallinnolliset menettelytavat

Kaikki projektiin liittyvät päätökset, mukaan lukien tulosten hyväksyminen, tehdään ohjausryhmässä. Aloituskokousta seuraava ohjausryhmän kokous sovitaan edellisessä kokouksessa. Projektipäällikkö lähettää kokouksessa käsiteltävän materiaalin ohjausryhmän jäsenille kolme arkipäivää ennen ohjausryhmän kokousta. Kaikkiin kokouksiin lähetetään kokouskutsu. Aloituskokouksen materiaalia on projektisuunnitelma, ohjauskokousten materiaalia on edistymisraportti ja päättökokoukseen toimitetaan projektisuunnitelmassa osoitetut tulokset. Mikäli projektia ei voida syystä tai toisesta edistää projektisuunnitelmassa suunnitellun mukaisesti, kutsuu projektipäällikkö koolle ylimääräisen ohjauskokouksen, ja esittelee laatimansa muutosehdotuksen. Se sisältää ehdotuksen päivitetystä projektisuunnitelmasta. Ohjausryhmä päättää muutostoimenpiteistä. Ohjauskokousten jälkeen projektipäällikkö toimittaa kokouspöytäkirjan ohjausryhmälle kolmen arkipäivän sisällä kokouksesta. Projektipäällikkö on työn osalta vastuussa kommunikoinnista eri osapuolten eli projektin sidosryhmien välillä, ellei ohjauskokouksessa muuta päätetä.

## Muut projektissa käytettävät menetelmät

Projektissa käytetään ainakin seuraavia menetelmiä:

|  |  |
| --- | --- |
| **Menetelmät** | **Lisätietoja** |
| WordPress-alusta | Verkkosivut projektikirjausta varten |
| GitHub -verkkosivu | Git-versionhallintaa projektin materiaaleja varten. GitHubiin perustettu oma repo projektia varten. Myös jakamista varten. |
| Microsoft Excel | Työaikakirjausta sekä IdM-vertailua varten |
| Microsoft Word | Projektin dokumentaatioiden tekoa varten |
| Microsoft PowerPoint | Diaesityksen teko projektin esittelyä varten. |
| Microsoft Visio ja Project | Projektin aikataulutuksen seurantaa ja dokumentointia varten. |
| Idm-järjestelmä | Projektin aihe, joka asennetaan Master-palvelimelle testiympäristössä. |
| Testiympäristön palvelimet ja työasemat | Hyödynnetään muun muassa projektin testauksessa. |
| Microsoft OneNote | Muistiinpanoja varten. |
| Microsoft OneDrive | Tiedostojen tallennusta ja jakamista varten. |

# 

# Liite 1 Projektin tehtävät, työmäärät ja ajoitus

Taulukossa pp = projektipäällikkö, or = ohjausryhmä/ ohjauskokous. Punaiset ruudut paikantavat ohjauskokouksia ko. viikolle, vaalean siniset ruudut tarkoittavat, että työtä tehdään ko. viikolla, harmaat ruudut kuvaavat lomajaksoa, keltaiset kokoavat työvaiheen, viikkorivillä vaalea sininen ja valkoinen vuorottelevat eri kuukausien viikkoja.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | Viikko | |  |  |  |  |  |  |  |  |  |  |  |  |  |
| Teht. nro. | Tehtävä | Lopputulos | Aloituskriteeri | Vastuu | Tuntia | 38 | 39 | 40 | 41 | 42 | 43 | 44 | 45 | 46 | 47 | 48 | 49 | 50 | 51 | 52 |
| **1** | **Projektin aloitus** | **Hyväksytty projektisuunnitelma** | **Ohjaaja on nimitetty** | **or** | **3,5** |  |  |  |  |  |  |  |  |  |  |  |  |  |  |  |
| 2 | Avoimen lähdekoodin IdM-järjestelmän vertailu | Valitaan paras mahdollinen IdM-järjestelmä | Vaatimukset IdM-järjestelmästä | pp | 25,75 |  |  |  |  |  |  |  |  |  |  |  |  |  |  |  |
| 3. | Valitaan IdM-järjestelmä | Lyödään valinta IdM-järjestelmästä lukkoon | Vertailulista IdM-järjestelmistä | pp | 7,75 |  |  |  |  |  |  |  |  |  |  |  |  |  |  |  |
| **4.** | **Ohjauspiste 1** | **Lyödään valinta IdM-järjestelmästä lukkoon ohjausryhmän kanssa.** | **Projektiryhmällä on ehdotus valittavasta IdM-järjestelmästä.** | **or** | **3,5** |  |  |  |  |  |  |  |  |  |  |  |  |  |  |  |
| 5. | Master-palvelimen asennus ja konfigurointi sekä IdM:n asennus | Master-palvelimen asennus, konfigurointi sekä IdM asennettu onnistuneesti. | Tiedetään mikä Idm-järjestelmä asennetaan sekä mikä Master-palvelin asennetaan ja konfiguroidaan. | pp | 14,75 |  |  |  |  |  |  |  |  |  |  |  |  |  |  |  |
| 6. | IdM:n konfigurointi | IdM on konfiguroitu. | IdM on asennettu ja Master-palvelin sekä asennettu että konfiguroitu. | pp | 18,25 |  |  |  |  |  |  |  |  |  |  |  |  |  |  |  |
| **7.** | **Ohjauspiste 2** | **IdM on asennettu ja Master-palvelin sekä asennettu että konfiguroitu haluttuun lopputulokseen.** | **Päivä on 15.10.2018** | **or** | **3,5** |  |  |  |  |  |  |  |  |  |  |  |  |  |  |  |
| 8. | IdM:n testaus |  | IdM-järjestelmä on asennettu ja konfiguroitu. | pp | 69,5 |  |  |  |  |  |  |  |  |  |  |  |  |  |  |  |
| **9.** | **Ohjauspiste 3** | **IdM-järjestelmä on testattu monipuolisesti haluttuun lopputulokseen.** | **Päivä on 12.11.2018** | **or** | **3,5** |  |  |  |  |  |  |  |  |  |  |  |  |  |  |  |
| 10. | Pilotointi / (IdM:n testaus) | Prototyyppi | IdM-järjestelmä on testattu monipuolisesti. | pp | 51,25 |  |  |  |  |  |  |  |  |  |  |  |  |  |  |  |
| 11. | Loppudokumentaatio | Fyysinen loppudokumentti projektista. | Prototyyppi. | pp | 18,25 |  |  |  |  |  |  |  |  |  |  |  |  |  |  |  |
| **12.** | **Projektin päätös** |  |  | **or** |  |  |  |  |  |  |  |  |  |  |  |  |  |  |  |  |